钦定古今图书集成/明伦汇编/官常典/第052卷 > 茅
## 钦定古今图书集成/明伦汇编/官常典/第052卷 > 茅

周封周公之子于茅。

按《左传僖公二十四年》：富辰曰：“昔周公吊二叔之不
咸，故封建亲戚，以蕃屏周。凡蒋、邢、茅、胙，祭，周公之裔
也。”

〈注〉高平昌邑县西。有茅乡。

按《路史》：“周公之祚七，长鲁禽父，次凡伯。次伯龄，封蒋
男爵，后以功侯，二十二世并于楚。次靖渊，封邢侯，爵
灭于卫。次祭事，文王受商之命。次胙，次茅。”